મૂળ ઉત્તર પ્રદેશના સુલતાનપુરના મલૈયા ગામે મૂકેશ લાલકાપ્રસાદ યાદવ પોતાના પરિવાર સાથે રહે છે. મૂકેશનો સગો ભાઈ મહેશ યાદવ અમદાવાદમાં રહી અને નોકરી ધંધો કરતો હતો. ગત ૨૩ ઓક્ટોબર ૨૦૧૬ના રોજ બપોરે ઉત્તર પ્રદેશના હલિયાપુર પોલીસ સ્ટેશનમાં ફરજ બજાવતા ભરતસિંહ ક્ષત્રિય (રહે.ઉત્તર પ્રદેશ), રામકુમાર બોધી (રહે. ઉત્તર પ્રદેશ), મહિલા કોન્સ્ટેબલ શકુંતલાબહેન રાજીવકુમાર (રહે. ઉત્તર પ્રદેશ) મિલીના યાદવ અને રામદેવ યાદવ (બંને રહે. મલૈયા ગામ, સુલતાનપુર, ઉત્તર પ્રદેશ) અમદાવાદ આવ્યા હતા. ત્રણેય પોલીસકર્મીઓએ મહેશનું સેટેલાઈટના જોધપુર પાસે આવેલા મિર્ચ મસાલા રેસ્ટોરાં પાસેથી તપાસના કામે લઈ જવાનો છે કહી અપહરણ કર્યું હતું.